Diari Oficial de la Generalitat Valenciana


Sumari del DOGV 8703, del 23-12-2019 (2019/12980)

ACORD de 13 de desembre de 2019, del Consell, pel qual s'autoritza una transferència de crèdits entre programes de la Vicepresidència i Conselleria d'Igualtat i Polítiques Inclusives, del capítol 4 del programa 313.80, Igualtat en la diversitat, al mateix capítol del programa 313.50, Inclusió social, per import de 174.141,20 euros (16.029/19-149).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8703

Data del DOGV
:   23-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12434


Data del document
:   13-12-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 13 de desembre de 2019, del Consell, pel qual s'autoritza una transferència de crèdits entre programes de la Vicepresidència i Conselleria d'Igualtat i Polítiques Inclusives, del capítol 4 del programa 313.80, Igualtat en la diversitat, al mateix capítol del programa 313.50, Inclusió social, per import de 174.141,20 euros (16.029/19-149). [2019/12441]  
La renda garantida de ciutadania es configurava per la Llei 9/2007, de 12 de març, de la Generalitat, com el dret a una prestació econòmica gestionada per la xarxa pública de serveis socials, de caràcter universal en l'àmbit de la Comunitat Valenciana, amb la finalitat de prestar suport econòmic per a afavorir la inserció sociolaboral de les persones sense recursos suficients per a mantindre un adequat benestar personal i familiar. Aquesta prestació va ser substituïda per la renda valenciana d'inclusió, aprovada per la Llei 19/2017, de 20 de desembre, de la Generalitat, que estableix un nou concepte de renda d'inclusió amb diferents modalitats en funció de la situació de vulnerabilitat econòmica, social o laboral de la persona i la seua unitat de convivència.  
  
El retard per part d'algunes entitats locals a presentar les seues liquidacions i informar sobre els expedients pendents de resolució, a més de l'existència de recursos en tràmit, fa necessari que es continue consignant crèdit en la línia S6355, «Renda garantida de ciutadania», de concessió directa en aplicació de l'article 168.1.b de la Llei 1/2015, de 6 de febrer, de la Generalitat, per derivar-se d'una norma amb rang de llei, per a fer front a les obligacions que d'això puguen derivar-se. La dotació de la línia en el pressupost inicial per a aquest exercici és de 100.000 ?, no obstant això, segons informa la Vicepresidència i Conselleria d'Igualtat i Polítiques Inclusives, aquest import ha resultat insuficient i es proposa incrementar-lo en 174.141,20 euros. Per a finançar aquest increment es proposa transferir disponibilitats existents en la línia de concurrència competitiva S5235, «Servei especialitzat en informació i assessorament a la població LGTBI», de l'annex de transferències corrents del programa 313.80, Igualtat en la diversitat.  
  
A aquest efecte i en virtut del que es disposa en els articles 21 i 23 de la Llei 28/2018, de 28 de desembre, de pressupostos de la Generalitat per a 2019, i a proposta del conseller d'Hisenda i Model Econòmic, el Consell, prèvia deliberació, en la reunió de 13 de desembre de 2019,  
  
  
ACORDA  
  
Primer  
Autoritzar la minoració en l'annex de subvencions i transferències corrents del programa 313.80, Igualtat en la diversitat, la dotació de la línia de subvenció S5235, «Serveis especialitzats en atenció i assessorament a la població LGTBI», d'acord amb el detall següent:  
  
Segon  
Autoritzar una minoració de crèdit en l'aplicació 66.52.40.815.48.0 en 174.141,20 euros.  
  
Tercer  
Autoritzar un augment de crèdit en l'aplicació 79.71.62.050.42 4 per import de 174.141,20 euros, per a incrementar, en l'annex de subvencions i transferències corrents del programa, la dotació de la línia S6355, «Renda garantida de ciutadania», d'acord amb el detall següent:  
  
València, 13 de desembre de 2019  
  
La consellera secretària,  
MÓNICA OLTRA JARQUE